Ministru kabineta noteikumu “Grozījums Ministru kabineta 2016. gada 2. augusta noteikumos Nr.504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai mazinātu Covid – 19 pandēmijas izraisītās sekas, kas negatīvi ietekmē ekonomisko situāciju un nodarbinātības jomu kopumā, saskaņā ar MK noteikumiem Nr. 492[[1]](#footnote-1), tika samazināts darbības programmas “Izaugsme un nodarbinātība” (turpmāk – DP) 7.3.2. specifiskā atbalsta mērķa (turpmāk – SAM) “Paildzināt gados vecāku nodarbināto darbspēju saglabāšanu un nodarbinātību” (turpmāk – 7.3.2. SAM) pieejamais maksimālais kopējais attiecināmais finansējums un 7.3.2. SAM projekta “Atbalsts ilgākam darba mūžam” (turpmāk – 7.3.2. SAM projekts) īstenošana izbeigta 2020. gada 31.augustā. 7.3.2. SAM projektam noslēdzoties, ir fiksēts kopējais projekta finansējuma atlikums, kas tiek novirzīts citam Labklājības ministrijas (turpmāk – LM) pārziņas pasākumam (7.1.1. SAM[[2]](#footnote-2)), lai pēc iespējas efektīvāk sasniegtu 7.1.1. SAM mērķi, kā arī nodrošinātu nepieciešamos papildu resursus bezdarbnieku apmācībai un veicinātu cilvēkkapitāla pilnvērtīgas izmantošanas iespējas Covid-19 radītajos apstākļos, sekmējot bezdarbnieku ātrāku atgriešanos darba tirgū. MK noteikumu projekta[[3]](#footnote-3) spēkā stāšanās laiks indikatīvi – 2021. gada III ceturksnis. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  MK noteikumu projekts ir izstrādāts saskaņā ar :* 2014. gada 3. jūlija Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu;
* MK 2020. gada 28. jūlija noteikumiem Nr. 492 “Grozījumi Ministru kabineta 2016. gada 2. augusta noteikumos Nr. 504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi””;
* LM ierosinātajiem grozījumiem MK 2014. gada 23. decembra noteikumos Nr. 836 “Darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”” (turpmāk – MK noteikumu Nr. 836 projekts) (plānots izsludināt Valsts sekretāru sanāksmē (turpmāk -VSS) 2021. gada septembrī).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | MK noteikumu projekts paredz **samazināt pieejamo maksimālo kopējo attiecināmo finansējumu par 53 015 euro** (no 1 896 211 *euro* uz 1 843 196 *euro* (projekta faktiskās izmaksas 1 843 194,37 *euro*).Šobrīd MK 2016. gada 2. augusta noteikumos Nr.504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” (turpmāk – MK noteikumi Nr.504) ir noteikts, ka 7.3.2. SAM pieejamais maksimālais kopējais attiecināmais finansējums ir 1 896 211 *euro*, t.sk. Eiropas Sociālā fonda (turpmāk – ESF) finansējums – 1 611 779 *euro*, valsts budžeta finansējums – 284 432 *euro.* Minēto pieejamo maksimālo kopējo attiecināmo finansējumu paredzēts samazināt par 53 015 *euro*, t.sk. ESF finansējums – 45 063 *euro*, valsts budžeta finansējums – 7 952 *euro,* atbilstoši fiksētajam kopējā finansējuma atlikumam 7.3.2. SAM projektam noslēdzoties, kas ietver :1) projekta finansējuma atlikumu – 52 861 *euro* apmērā;2) neatbilstoši veiktos izdevumus (neatbilstību finansējums) – 154 *euro* apmērā.7.3.2. SAM atbrīvoto finansējumu 53 015 *euro* apmērā plānots novirzīt 7.1.1. SAM, lai pēc iespējas efektīvāk sasniegtu 7.1.1. SAM mērķi un nodrošinātu nepārtrauktu bezdarbnieku un darba meklētāju zināšanu un prasmju pilnveidošanu, tajā skaitā piedāvājot iegūt jaunas zināšanas, mācoties tiešsaistes platformu kursos. Tas palīdzēs Latvijas cilvēkkapitālam pielāgoties ekonomikas transformācijas tendencēm, pārorientējoties uz zināšanās balstītu ekonomikas modeli, kurā noteicošā loma ir nozaru produktivitātei un tehnoloģijām, ņemot vērā arī tādas globālās tendences kā digitalizācija un virzība uz zaļo kursu, kas nosaka pieprasījumu pēc atbilstošām prasmēm un zināšanām.Līdz ar to pēc MK noteikumu projekta spēkā stāšanās 7.3.2. SAM pieejamais maksimālais kopējais attiecināmais finansējums būs 1 843 196 *euro*, t.sk. ESF finansējums – 1 566 716 *euro*, valsts budžeta finansējums – 276 480 *euro.*  |
| 3. | Projekta izstrādē iesaistītās institūcijas un publiskas personas kapitālsabiedrības | LM kā ES fondu vadībā iesaistītā atbildīgā iestāde un NVA kā finansējuma saņēmējs. |
| 4. | Cita informācija | MK noteikumu projekts neietekmē NVA kā 7.3.2. SAM projekta finansējuma saņēmēju, jo projekta īstenošana ir izbeigta ar 2020. gada 31. augustu un pie noslēguma maksājuma pieprasījuma Centrālā finanšu un līgumu aģentūra (turpmāk – CFLA) veica grozījumus, pamatojoties uz CFLA 17.11.2020. vēstuli Nr.39-2-40.2/7673 “Par vienošanās Nr.7.3.2.0/16/I/001 noslēguma maksājuma pieprasījuma Nr.16 apstiprināšanu un vienpusējo paziņojumu par projekta attiecināmo izdevumu gala summu”. LM sadarbībā ar CFLA jānodrošina, ka NVA kā finansējuma saņēmējs uzņemas papildu līgumsaistības darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam projektā Nr.7.1.1.0/15/I/001 “Atbalsts bezdarbnieku izglītībai”, palielinot pieejamo kopējo attiecināmo finansējumu, pēc tam, kad ir stājušies spēkā grozījumi MK noteikumos Nr. 504.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir 7.1.1. SAM mērķa grupa - NVA reģistrēti bezdarbnieki, īpaši bezdarbnieki ar zemu un darba tirgus prasībām neatbilstošu prasmju un kvalifikācijas līmeni.2021. gada 02. augustā NVA bija reģistrēti 64 392 bezdarbnieki, tajā skaitā 45% no tiem ar vispārējo vidējo vai zemāko izglītības līmeni. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam ir ietekme uz tautsaimniecību, kā arī uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem, kā arī ietekme uz sabiedrības mērķa grupām, jo kopumā tiks sniegts mācību atbalsts lielākam skaitam bezdarbnieku.MK noteikumu projekts nerada ietekmi uz vidi, konkurenci, kā arī neietekmē administratīvo slogu. |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021.gads** | Turpmākie trīs gadi (*euro*) |
| **2022.** | **2023.** | **2024.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar MK noteikumiem Nr.504, šobrīd 7.3.2. SAM ietvaros projektam   pieejamais maksimālais kopējais attiecināmais finansējums ir 1 896 211 *euro*, t.sk. ESF finansējums – 1 611 779 *euro*, valsts budžeta finansējums – 284 432 *euro*. Šobrīd projekta kopējais attiecināmais finansējums, projektam noslēdzoties, ir apstiprināts 1 843 194 *euro*, t.sk. ESF finansējums – 1 566 715 *euro*, valsts budžeta finansējums – 276 479 *euro*.MK noteikumu projekts paredz samazināt 7.3.2. SAM projektam pieejamo maksimālo kopējo attiecināmo finansējumu par 53 015 *euro*, t.sk. ESF finansējums – 45 063 *euro*, valsts budžeta finansējums – 7 952 *euro.* **2016. gadā** kopējais faktiskais investētais finansējums (atbilstoši Valsts kases informācijai) 4 683 *euro*, t.sk. ESF finansējums 3 981 *euro* un valsts budžeta finansējums 702 *euro*.**2017. gadā** kopējais faktiskais investētais finansējums (atbilstoši Valsts kases izdrukai) 171 122 *euro*, t.sk. ESF finansējums 145 454 *euro* un valsts budžeta finansējums 25 668 *euro*.**2018. gadā** kopējais faktiskais investētais finansējums (atbilstoši Valsts kases izdrukai) 386 654 *euro*, t.sk. ESF finansējums 328 656 *euro* un valsts budžeta finansējums 57 998 *euro*.**2019. gadā** kopējais faktiskais investētais finansējums (atbilstoši Valsts kases izdrukai) 1 048 912 *euro*, t.sk. ESF finansējums 891 575 *euro* un valsts budžeta finansējums 157 337 *euro*. Ņemot vērā, ka 2020. gadā projektam tika konstatēta neatbilstība, ir samazināta projekta attiecināmā izdevumu summa 2019. gadā par neatbilstoši veikto izdevumu summu 124, 02 *euro* (noapaļojot 124 *euro*) apmērā.   Ņemot vērā minēto, saskaņā ar projekta finanšu datiem, 2019. gadā projekta kopējais finansējums ir 1 048 788 *euro* apmērā, t.sk. ESF finansējums 891 470 *euro*, valsts budžeta finansējums 157 318 *euro.***2020. gadā** kopējais faktiskais investētais finansējums (atbilstoši Valsts kases izdrukai) 231 914 *euro*, t.sk. ESF finansējums 197 127 *euro* un valsts budžeta finansējums 34 787 *euro*. Projekta attiecināmo izdevumu summa 2020. gadā ir samazināta par neatbilstoši veikto izdevumu summu 30,25 *euro* (noapaļojot 30 *euro*) apmērā, ņemot vērā, ka 2020. gadā projektam tika konstatēta neatbilstība,  un 2020. gada 12. augustā valsts budžetā iemaksātajiem iepriekšējos gados neizmantotajiem līdzekļiem 87,50 *euro* apmērā (noapaļojot 88 *euro* –2019.gadā samaksāta un neizmantotā veselības apdrošināšanas prēmija par 2020.gadu) un  savukārt palielināta 151 *euro*  apmērā, par  aprēķinātajām netiešajām attiecināmajām izmaksām, kas netika izlietotas projekta ietvaros, atbilstoši maksājumu pieprasījumos ietvertajai informācijai.Līdz ar to saskaņā ar projekta finanšu datiem, 2020. gadā projekta kopējais finansējums ir 231 947 *euro* apmērā, t.sk. ESF finansējums 197 155 *euro*, valsts budžeta finansējums 34 792 *euro.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav.  |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | MK noteikumu projekts “Grozījumi 2014. gada 23. decembra noteikumos Nr. 836 “Darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”” (plānots izsludināt VSS 2021. gada septembrī).MK noteikumu projekts MK sēdē izskatāms pirms MK noteikumu Nr. 836 grozījumu projekta.  |
| 2. | Atbildīgā institūcija | LM. |
| 3. | Cita informācija | Nav. |

|  |
| --- |
|   **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | MK noteikumu projekts šo jomu neskar. |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par MK noteikumu projektu un dotu tai iespēju izteikt viedokli, MK noteikumu projekts atbilstoši MK 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms tā iesniegšanas/izsludināšanas VSS ievietots LM un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu LM tīmekļa vietnē [www.lm.gov.lv](http://www.lm.gov.lv) un Valsts kancelejas tīmekļa vietnē <https://www.mk.gov.lv/>, un no 2020. gada 1. decembra līdz 2020. gada 16. decembrim aicinot sabiedrības pārstāvjus: 1) rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā.  |
| 3. | Sabiedrības līdzdalības rezultāti | Kopumā līdz MK noteikumu projekta izsludināšanai Valsts sekretāru sanāksmē (t.sk. līdz 2020. gada 16. decembrim) un iesniegšanai Valsts kancelejā par MK noteikumu projektu sabiedrības viedoklis netika saņemts.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LM, NVA, CFLA kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar.  |
| 3. | Cita informācija | Nav. |

Labklājības ministrs G.Eglītis

Kairišs 67021630

Andris.Kairiss@lm.gov.lv

1. Ministru kabineta (turpmāk – MK) 2020. gada 28. jūlija noteikumi Nr. 492 “Grozījumi Ministru kabineta 2016. gada 2. augusta noteikumos Nr. 504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” (turpmāk – MK noteikumi Nr. 492) [↑](#footnote-ref-1)
2. DP 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” (turpmāk – 7.1.1. SAM) [↑](#footnote-ref-2)
3. MK noteikumu projekts “Grozījumi Ministru kabineta 2016. gada 2. augusta noteikumos Nr. 504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” (turpmāk – MK noteikumu projekts) [↑](#footnote-ref-3)